《天马南来》
明代·刘侨

南来天马势巃嵷，振鬣长呼向碧空。禀气灵渊誇蹑景，受精皎月拟飞鸿。

雄姿壮志闲天厩，历块追风骋海东。神骏岂宜长伏枥，珂鸣常旁紫薇中。

作者简介：湖广麻城人，字东乡。世袭锦衣职，授北镇抚司副使。天启五年，因不愿陷汪文言忤魏忠贤，削籍归。崇祯初起用，受命缉六部与各省事，以言耳目难信，忤旨谪戍。在蕲黄曾投张献忠，为锦衣指挥使，旋又逃去。南明弘光朝，贿马士英，得复官。